open-index/open-wikipedia-markdown huggingface dataset:
მართვის მოწმობა

[thumb|250px|**[ევროკავშირის (კერძოდ გერმანიის) მოქალაქის მართვის მოწმობა**
1. გვარი 
2. სახელი
3. დაბადების თარიღი და ადგილი
4a. თარიღი
4b. მართვის მოწმობის ვადა
4c. ქალაქი (ადმინისტრაცია)
5. ლიცენზიის ნომერი
7. ხელმოწერა
9. მოწმობის კატეგორია]]
**მართვის მოწმობა** — დოკუმენტი, რომელიც გვაძლევს სატრანსპორტო საშუალებების მართვის უფლებას.

## მართვის მოწმობის სახეები
არსებობს მართვის მოწმობის 5 სახე, კატეგორია: “A”, “B”, “C”, “D”, “E”

## საქართველოს მოქალაქის მართვის მოწმობა
საქართველოს მოქალაქის მართვის მოწმობა გაიცემა საქართველოს შსს სამინისტროს მიერ. მის ასაღებად საქართველოს მოქალაქემ რამდენიმე პროცედურა უნდა გაიაროს:

#თეორიული გამოცდა
#პრაქტიკული გამოცდა. 

მართვის უფლების მისაღებ თეორიულ გამოცდაზე დაშვებამდე მძღოლობის კანდიდატი ვალდებულია გაიაროს ფერთა აღქმის ელექტრონული  ტესტი. ტესტი შედგება სამი ილუსტრირებული კითხვისაგან. თითოეული ტესტის კითხვა მოიცავს  ოთხ სავარაუდო პასუხს, რომლიდანაც სწორია მხოლოდ ერთი. მძღოლობის კანდიდატს ევალება სავარაუდო პასუხებიდან ამოირჩიოს  სწორი პასუხები. ფერთა აღქმის ტესტის დადებითი შეფასების მისაღებად საჭიროა 10 წუთის განმავლობაში სამივე კითხვაზე სწორი პასუხის გაცემა.

თუ მოქალაქემ აღნიშნული ფერთა აღქმის ტესტი ვერ ჩააბარა, მან უნდა წარადგინოს სამედიცინო ცნობა ფორმა 100, ე.წ. "ფსიქო". 

**თეორიული გამოცდა** შედგება 30 კითხვისგან, აქედან აუცილებელია 27 კითხვაზე სწორი პასუხის გაცემა. ამ გამოცდისთვის დათმობილია 30 წთ.

**პრაქტიკული გამოცდა** ტარდება  ავტოდრომზე ან დახურულ მოედანზე, რომელიც არის იზოლირებული და გამოცდების მისაღებად შესაბამისი მოწყობილობებით აღჭურვილი  მყარსაფარიანი ტერიტორია. ტერიტორიებს, რომლებიც გამოიყენება სატრანსპორტო საშუალებებზე პრაქტიკული გამოცდების ჩასატარებლად, გააჩნია 6 ელემენტი, რომელთა სწორად გაკეთების შემთხვევაში გამოცდა ითვლება ჩაბარებულად. ეს ელემენტებია:
# ბოქსი ”უკუსვლით შესვლისათვის"
# ზიგზაგი
# საგაბარიტო შესვლა
# რვიანი
# აღმართი
# პარკირება

კატეგორია:საბუთები
მიგრაცია

[მინი|250პქ|[მიგრაციის სალდო (2008). დადებითი-ლურჯი, უარყოფითი-ყავისფერი, სტაბილური-მწვანე, მონაცემები არაა-ნაცრისფერი.]]
**მიგრაცია** () — ადამიანის გადაადგილება ქვეყნის შიგნით ან მის საზღვრებს გარეთ; ან გადასახლება სხვადასხვა ვადით (*რამდენიმე საათიდან სიცოცხლის ბოლომდე*), რომელიც სტატისტიკურად აღრიცხვადი საზღვრების (*ძირითადად ქალაქის, ქვეყნის და სხვა ადმინისტრაციული საზღვრების*) გადაკვეთაში გამოიხატება. განასხვავებენ:

* მუდმივ მიგრაციას, რომელიც დაკავშირებულია საცხოვრებელი ადგილის სამუდამოდ შეცვლასთან.
* დროებით მიგრაციას, როდესაც გადასახლება ხდება საკმაოდ ხანგრძლივი დროით.
* სეზონურ, ქანქარისებურ, შიდა, გარე, იძულებით და სხვა სახის მიგრაციებს.

მოსახლეობის მასობრივი გადაადგილება სახელმწიფოებს შორის საგრძნობლად ცვლის განსახლების საერთო სურათს და ცალკეული ქვეყნების მოსახლეობის დემოგრაფიულ, სოციალურ და რასობრივ-ეთნიკურ სტრუქტურას. მიგრაციის გამომწვევი მიზეზები შეიძლება იყოს როგორც პოლიტიკური (მათ შორის, ეთნიკური წმენდა ან გენოციდი), ისე ეკონომიკური (მატერიალური პირობების გაუმჯობესება), რელიგიური, სოციალ-კულტურული, ბუნებრივ-ეკოლოგიური და სხვა. 

მიგრაცია ასევე ეწოდება ცხოველთა გადაადგილებას ცხოვრების პირობების შეცვლის ან განვითარების ციკლის გავლის გამო.

კაპიტალის მიგრაცია ეწოდება კაპიტალის გადასვლას ერთი ქვეყნიდან მეორეში ან ეკონომიკის ერთი დარგიდან მეორეში, უფრო დიდი მოგების მიზნით.

## მიგრაციის სალდო 
მიგრაციის სალდო ეწოდება სახელმწიფოდან გასული და შემოსული ადამიანების შეფარდებას. სალდო ნიშნავს ნაშთის მაჩვენებელს. თუ ქვეყნიდან გასული ადამიანების რიცხვი აღემატება ქვეყანაში შემოსულთა რიცხვს, მიგრაციის სალდო უარყოფითია, ხოლო თუ შემოსული ადამიანების რიცხვი აჭარბებს გასულების რაოდენობას, სალდო დადებითია.

## ლიტერატურა 
* *ზურაბიშვილი, დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

## რესურსები ინტერნეტში 
* საერთაშორისო მიგრაციები
* მიგრაციის სტატისტიკა ქვეყნების მიხედვით 

კატეგორია:საზოგადოებრივი გეოგრაფია
კატეგორია:ანთროპოლოგია
კატეგორია:დემოგრაფია
ნეოფიტე ურბნელი

მინიატიურა|ნეოფიტე ურბნელი
**ნეოფიტე ურბნელი** — მართლმადიდებელი ეკლესიის წმინდანი, ხსენების დღე არის ძველი სტილით 28 ოქტომბერი, ახალი სტილით - 10 ნოემბერი.

## ცხოვრება
წმიდა მღვდელმოწამე ნეოფიტე წარმოშობით სპარსელი იყო. VII საუკუნეში არაბი ამირა მუმნის ბრძანებით სარდალი აჰმადი დიდძალი სპით საქართველოს შემოესია. ლიახვის ხეობის მოოხრების შემდეგ აჰმადმა ორი მხედართმთავარი, ომარი და ბურული, გაგზავნა მცხეთისაკენ. მტკვრისა და არაგვის შესართავთან, სოფელ ციხედიდთან მეომრებმა მდინარის გაღმა, სარკინეთის კლდეებში იხილეს „ქუაბნი გამოქნილნი“, მისი დაურბებლობა სირცხვილად და სულთნის წინაშე დანაშაულად მიიჩნიეს და გაღმა გასასვლელად მტკვარში შევიდნენ, მაგრამ მდინარის გადალახვა ვერაფრით შეძლეს.

შეცბუნებულმა სარკინოზებმა ტყვეებს ჰკითხეს თუ იქ რა ხდებოდა ტყვეებმა უპასუხეს, რომ ეს ნეტარი შიო მღვიმელის მონასტერი იყო, სადაც ცხოვრობდნენ ღვთის მორჩილნი.

მათი ამბის გაგონებამ უსჯულო მხედრობა დიდად გააკვირვა. სარდლებმა გადაწყვიტეს, ყოველივე აჰმადისათვის ეცნობებინათ. საღმრთო ძალისგან შემკრთალმა აჰმადმა მონასტერში ომარი გაგზავნა, ოქრო და მრავალი სახმარი ნივთი გაატანა და ბერებთან დააბარა თხოვნა, რომ მისთვის ელოცათ.

სარკინეთის ქვაბებს მიახლებულმა ომარმა მონაზვნებს კაცი გაუგზავნა და აცნობა, ნუგეშინისცემად და სამსახურად მოვდივარ და არა სავნებლადო.

მონასტრის ბჭესთან მისულმა მხედართმთავარმა იხილა *„სიმრავლეჲ უჴორცოთა მჴედართა ნათლისათა, საკუირველ მავალნი ჰაერთა ზედა და შორის მათსა კაცი მოხუცებული მონაზონი ფრიადითა ელუარებითა შესახედავისათა“.* მონასტრის მკვიდრთა თავმდაბლობამ და ისეთმა მოკრძალებულმა ყოფამ, თითქოს *„ანგელოსნი ჰბრწყინვიდეს ჴორცთა შინა“,* უდიდესი შთაბეჭდილება მოახდინა ომარზე. ის მიხვდა, რომ უცხო მხედარნი უფლის ანგელოზები იყვნენ, მოხუცებული მონაზონი კი - ამ მონასტრის წინამძღვარი და ბერებს უთხრა: 

ომარმა მონაზონთა წინაშე აღთქმა დადო:  მან დაუტევა უღმრთოება, მამული, მთავრობა, სიმდიდრე, შიომღვიმის სავანეში მივიდა და მოინათლა. მასთან ერთად ნათელ იღო მისმა ორმა მონამ. ნათლისღების შემდეგ ომარს ნეოფიტე (*ახალი ნერგი*) დაარქვეს, მის მეგობრებს კი - ქრიტოდულოსი (*ქრისტეს მონა*) და ქრისტოფოროსი (*ქრისტეშემოსილი*).

ღვთის განგებით, წმინდა ნეოფიტე მღვდელმთავრად იქნა დადგინებული ურბნისის კათედრაზე. ყველას განაკვირვებდა მღვდელმთავრის სიბრძნე და შემართება. 

მტერმა ვერ მოითმინა სპარსის მოციქულებრივი მოღვაწეობა. მაზდეანებმა გადაწყვიტეს, მოეკლათ ქრისტეს მქადაგებელი მღვდელმთავარი.

უსჯულოებმა გამონახეს მარჯვე დრო და სალოცავად განმარტოებულ ნეოფიტეს თავს დაესხნენ. მათ იცოდნენ, რომ წმინდა ნეოფიტე წმინდა სტეფანე პირველმოწამის სიკვდილს შეჰნატროდა, ამიტომ ქვით ჩაქოლვა მიუსაჯეს. წმინდანმა ტკბილი ხმით მიუგო: 

გამძვინვარებულმა უსჯულოებმა წმინდანი ქვებით ჩაქოლეს. წმინდა მღვდელმოწამის უკანასკნელი სიტყვები იყო: *„უფალო იესო ქრისტე, შეივედრე სული ჩემი“.*

## ლიტერატურა
* „ქართველ წმიდანთა ცხოვრებანი“, თბილისი, 2004 წ.

## რესურსები ინტერნეტში
* წმიდა მღვდელმოწამე ნეოფიტე ურბნელი
* ურბნისისა და რუისის ეპარქიის საიტი 

კატეგორია:VII საუკუნის ქრისტიანი წმინდანები
კატეგორია:არაბი ქრისტიანი წმინდანები
კატეგორია:ურბნელი მღვდელთმთავრები
დემოგრაფიული აფეთქება

[მინი|250პქ|მსოფლიოს ქვეყნები [მოსახლეობის სიმჭიდროვე|მოსახლეობის სიმჭიდროვის მიხედვით]]
**დემოგრაფიული აფეთქება**  ესაა მსოფლიოს მოსახლეობის მკვეთრი დაჩქარება, ძირითადად განვითარებადი ქვეყნების მოსახლეობის რაოდენობის ზრდის ხარჯზე. 1950-1960-იანი წლების დემოგრაფიული აფეთქება განპირობებული იყო განვითარებად ქვეყნებში მოკვდავობის შემცირებით 23-24 პრომილედან 9-10 პრომილემდე შობადობის მაღალი დონის შენარჩუნების პირობებში.

## რესურსები ინტერნეტში
*http://www.guardian.co.uk/environment/2007/aug/31/climatechange.food
კატეგორია:დემოგრაფია
კატეგორია:საზოგადოებრივი გეოგრაფია
7 გარეჯელი მოწამე

**7 გარეჯელი მოწამე** — ღირსი გარეჯელი მოწამენი: გერონტი, სერაპიონი, გერმანე, ბესარიონი, მიქაელი, სვიმეონი და ოთარი (1851). საქართველოს მართლმადიდებელი სამოციქულო ეკლესიის წმინდანნი, ხსენების დღე ახალი სტილით 12 აგვისტო (25 აგვისტო).

ღირსი გერონტი, სერაპიონი, გერმანე, ბესარიონი, მიქაელი, სვიმონი და ოთარი დავით-გარეჯის უდაბნოში მოღვაწეობდნენ.

დავით-გარეჯის უდაბნო XVIII-XIX საუკუნეებში ლეკთა მუდმივი შემოსევებისა და რბევის საგნად იქცა. მოთარეშეები ანადგურებდნენ ეკლესია-მონასტრებს, ბერების სენაკებს, იტაცებდნენ ღვთისმსახურებისათვის საჭირო ძვირფას ნივთებს, აწამებდნენ და ხოცავდნენ იქ მოღვაწე მამებს.

1851 წლის ზაფხულში გარეჯის უდაბნოს თავს დაესხა ლეკების დიდი რაზმი. მათ დაარბიეს დავითის ლავრა. „იწყეს ტანჯვად მამათა და ძმათა. პირველად ბერ-დიაკონი ოთარი უჩინოითა მახვილითა აღესრულა, შემდეგ იერო-მონაზონსა გერონტის თავი წარკვეთეს, სერაპიონ იერომონაზონსა უხეთქეს მახვილი თავსა და აღესრულა, გერმანე მწირმონაზონსა განუპეს მუცელი და მერმეთ თავი წარკვეთეს. ბესარიონ მწირმონაზონსა მყის თავი წარკვეთეს. სვიმონ დიაკონი რომელი იყო ჭაბუკი ასაკითა იწყო სილტოლვა და უჩინოითა მახვილითა ტყორცნილმან ვერღარა უძლო სვლად და მერმეთ თავი წარკვეთეს. ხოლო რომელი იყოი მიხაელ დუმილით შეწყნარებული და ფრიად მორჩილი კრებულისა და მონასტრისა, სხვათა უმეტეს სტანჯეს...

შემდეგომად აღსრულებისა მათ ღირსთა მამათა გარდამოხდა ნათელი დიდი და დაადგრა წამებულთა ზედა... ღირს არიან იგინი, შემდგომად ხორცთა გარყვნისა აღმოხმად ძვალთა მათთა და დადებად პირველ წამებულთა ღირსთა მამათა... და დღესასწაული მათი იხსენიებოდეს წლითი წლად. მე უღირსმან დიდისა მონასტრის გაენათისამან ისააკ, რომელი მეცა ტყუედ მყოფი ვიყავ მათ თანა რომელი ვხედავდი თვალითა დავსწერე წამება წმიდათა მამათა უმეტნაკლოდ შემოკლებული ისტორია ესე“, - წერს პლატონ იოსელიანისადმი მიწერილ წერილში ბერმონაზონი ისააკი, რომელიც დაღესტანში წაუყვანიათ უსჯულოებს ტყვედ და შემდეგ გამოუხსნია რუსეთის იმპერატორ ნიკოლოზ პავლეს ძეს.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:XIX საუკუნის ქრისტიანი წმინდანები
ურბანიზაცია

[მინი|250პქ|ურბანიზაციის დონე პროცენტებში ქვეყნების მიხედვით. [2006წ.]]
**ურბანიზაცია** — ქალაქების ზრდა-განვითარების პროცესი, ქალაქის მოსახლეობის ხვედრითი წილის ზრდა ქვეყანაში, რეგიონში, მსოფლიოში. საზოგადოების განვითარებაში ქალაქების როლის ზრდის პროცესი, საქალაქო ცხოვრების წესის გავრცელება და მისი თანმხლები საზოგადოებრივი პროცესები.

## რესურსები ინტერნეტში
*გაეროს მიერ შედგენილი ურბანიზაციის მიმოხილვა. 2006
*World Urbanization Prospects, the 2014 Revision
*NASA Night Satellite Imagery

კატეგორია:დემოგრაფია
კატეგორია:ურბანიზაცია
მეგაპოლისი

მინი|ევროპის ხედი ღამით
**მეგაპოლისი** (იგივე *სუპერაგლომერაცია* ან *მეგაქალაქი*) — საქალაქო განსახლების ყველაზე მსხვილი ფორმა. სტიქიურად ყალიბდება მეზობლად მდებარე დიდი რაოდენობით საქალაქო აგლომერაციების შეზრდის შედეგად. მისი ძირითადი მახასიათებელია ხაზოვანი განაშენიანება, რომელიც ძირითადად სატრანსპორტო მაგისტრალებს მისდევს, საერთო პოლიცენტრული სტრუქტურა, რომელიც განპირობებულია ერთმანეთთან ახლოს მდებარე მსხვილი საქალაქო დასახლებების ურთიერთქმედებით. 

ტერმინი პირველად გამოიყენეს 1957 წელს ამერიკის შეერთებულ შტატებში ბოსტონიდან ვაშინგტონამდე გადაჭიმული ურბანიზებული არეალის აღსაწერად, რომელსაც ბოსვაშის სახელით იცნობენ.

## რესურსები ინტერნეტში
*http://www.bnet.com/article/whos-your-city-what-is-a-megaregion/192951

კატეგორია:დემოგრაფია
კატეგორია:ქალაქი
კატეგორია:ურბანული გეოგრაფია
პოლონეთის ადმინისტრაციული დაყოფა

მინი|მარჯვნივ|250პქ|პოლონეთის ადმინისტრაციული დაყოფა
**პოლონეთის ადმინისტრაციული დაყოფა** ― პოლონეთი არის უნიტარული სახელმწიფო, რომელსაც გააჩნია სამსაფეხურიანი დაყოფა. ქვეყანა იყოფა სავოევოდოებად (), სავოევოდოები თავის მხრივ იყოფიან პოვიატებად (), ხოლო პოვიატები – გმინებად (). 

ახალი ადმინისტრაციული დაყოფა შემოიღეს 1999 წელს. 2017 წლის მონაცემებით პოლონეთში 16 სავოევოდო, 380 პოვიატი (66 საქალაქო და 314 სასოფლო) და 2479 გმინაა (302 საქალაქო, 718 სასოფლო-საქალაქო და 1459 სასოფლო). წინა ადმინისტრაციული დაყოფა შემოიღეს 1975 წლის 1 ივნისს. სამსაფეხურიანი დაყოფიდან გადავიდნენ ორსაფეხურიანზე: გააუქმეს პოვიატები და პოლონეთი დაყვეს სავოევოდოებად (49) და გმინებად. 

## სავოევოდოები 
## პოვიატები
## გმინები
## რესურსები ინტერნეტში
*პოლონეთის პოვიატების ასოციაცია
არსენ ნინოწმინდელი

**არსენ ნინოწმინდელი** — ღირსი მამა არსენი, ნინოწმინდელი ეპისკოპოსი (1082). საქართველოს მართლმადიდებელი სამოციქულო ეკლესიის წმინდანი, ხსენების დღე ახალი სტილით 13 აგვისტო (31 ივლისი).

წმინდა არსენ ნინოწმინდელი XI საუკუნის სასულიერო მოღვაწე, მთარგმნელი, მწიგნობარი და ერთ-ერთი საუკეთესო კალიგრაფი იყო. იგი მონაზვნად იერუსალიმში აღიკვეცა, შემდეგ კი „კაცი მაღალი სათნოებითა და მუშაკი ქრისტეს მცნებათაჲ“ საქართველოში მოიწვიეს და ნინოწმინდის ეპისკოპოსად დაასხეს ხელი.

წმინდა არსენმა „ღვთისათვის დაუტევა ეპისკოპოსობაჲ და დავით კურაპალატის წინაშე მოვიდა“. ტაოს მფლობელმა დავითმა არსენი „ღირსად სიწმიდისა მისისა მოიკითხა და ოთხთა ეკლესიასა წარმოგზავნა“. იმ ხანებში ოთხთა ეკლესიაში ცხოვრობდა ბერი იოანე გრძელისძე. არსენი და იოანე დიდად დამეგობრებულან: „მათ უკუე ნეტართა მამათა ჩუენთა, იოანეს და არსენის ფრიადი სიყუარული აქუნდა ერთმანეთისაჲ და მრავალჟამ იღუწიდეს მუნ კეთილსა მას ღუაწლსა მონაზონებისასა“, მაგრამ ოთხთა ეკლესიაში ისინი ამქვეყნიური ცხოვრებისაგან საკმაოდ განრიდებულად ვერ გრძნობდნენ თავს, „მყუდროებით ცხოვრებაჲ ვერ იყოფებოდეს“, ამიტომ „უცხოსა ქვეყანასა“ წასვლა განიზრახეს. „წარვიდეს კერძოთა პონტოჲსათა“ და იქ ერთ-ერთ მონასტერში დამკვიდრდნენ. მათი იქ ყოფნა შეუტყვიათ იოანე და ექვთიმე მთაწმინდელთ, რომელნიც ამ დროს ახლად დაარსებულ ათონის ქართველთა მონასტერში მოღვაწეობდნენ და თავისთან მიიწვიეს მამები. მეორე წელს არსენი და იოანე ჩავიდნენ ათონზე და მხარში ამოუდგნენ ექვთიმეს, რომელსაც მამის გარდაცვალების შემდეგ წინამძღვრობის მთელი სიმძიმე დააწვა. ისინი „დიდად თანაშემწე ექმნნეს წმიდასა მამასა... ეფთჳმეს თარგმანებასა შინა წმიდათა წერილთასა და მოშურნე და მობაძავ წმიდათა სათნოებათა მისთა იქმნნეს და მრავალნი წიგნნი ეკლესიისანი ჟამსა სიბერისასა თჳსითა ხელითა აღწერნესო“, - მოგვითხრობს გიორგი მთაწმინდელის ბიოგრაფი.

წმინდა არსენი გარდაიცვალა ათონის მთაზე. დაუკრძალავთ „გარეგან მონასტრისა ერთსა შინა ეკლესიასა წმინდისა სჳმეონ მესვეტისასა“. როდესაც ივერონის მონასტრის წინამძღვრად აირჩიეს გიორგი მთაწმინდელი, მან წმინდა არსენის ნეშტი წმინდა ექვთიმე მთაწმინდელის გვერდით, დიდი ეკლესიის საგანგებო სამარტვილეში გადაასვენა.

## იხილეთ აგრეთვე 
* ქართველი წმინდანები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:XI საუკუნის ქრისტიანი წმინდანები
კატეგორია:ქართველი კალიგრაფები
კატეგორია:ნინოწმინდელი მღვდელთმთავრები
იენს იუჰანსონი

**იენს ოლა იუჰანსონი** (დ. 2 ნოემბერი, 1963, სტოკჰოლმი) — შვედი პაუერ მეტალის შემსრულებელი პიანისტი, რომელიც უკრავს ასევე სხვა კლავიშებიან საკრავებზეც. იგი ერთ-ერთი პირველი და ყველაზე გავლენიანი შემსრულებელია კლავიშებიან საკრავებზე შრედინგის სტილით. დაკვრის მისეულ მანერას ახასიათებს სწრაფი ნეო-კლასიკური და აღრეული სტილი.

## სტუდიური ალბომები 
## რესურსები ინტერნეტში 
* 2001 წლის ინტერვიუ იენს იუჰანსონთან 
* იენს იუჰანსონის გვერდი
* Heptagon Records
* სტრატოვარიუსის საიტი

## სქოლიო 
კატეგორია:შვედი მუსიკოსები
კატეგორია:დაბადებული 1963
კატეგორია:დაბადებული 2 ნოემბერი
კატეგორია:ცოცხალი ადამიანები
საქართველოს 17 წლამდე ფეხბურთელთა ნაკრები

**საქართველოს 17  წლამდე  ფეხბურთელთა  ნაკრები** წარმოადგენს საქართველოს მსოფლიოს საფეხბურთო ახალგაზრდულ  ჩემპიონატებში და მას ადმინისტრირებას საქართველოს ფეხბურთის ფედერაცია უწევს.

#### საქართველოს 17 წლამდე ნაკრები ევროპის ჩემპიონატზე
კატეგორია:საქართველოს ფეხბურთი

## შემადგენლობა
2018 წლის ევროპის ჩემპიონატის ელიტ-რაუნდის შესარჩევი ეტაპისთვის, 24-30 ოქტომბერი

## სტატისტიკა
სვიეტოკშის სავოევოდო

**სვიეტოკშის სავოევოდო** () — სავოევოდო პოლონეთში. მდებარეობს პოლონეთის სამხრეთ-აღმოსავლეთით. სავოევოდოს ცენტრია ქალაქი კელცე. მოსახლეობა – 1,281,796 კაცი (2006). ფართობი – 11 672 კმ².

დაარსდა 1999 წლის 1 იანვარს. კელცეს სავოევოდოდან გამოყოფის შედეგად. 

## გალერეა 

File:Sienkiewicz Kielce.jpg|კელცე
File:Sandomierz Main Square.jpg|სანდომირი

## რესურსები ინტერნეტში 
* Świętokrzyskie Voivodeship official website 
* Świętokrzyski Urząd Wojewódzki 

კატეგორია:პოლონეთის სავოევოდოები
These Foolish Things (ალბომი)

***These Foolish Things*** — ბრიტანელი მომღერალ ბრაიან ფერის სადებიუტო სოლო ალბომი. იგი გამოვიდა 1973 წელს, როდესაც მუსიკოსი ჯერ კიდევ ჯგუფის Roxy Music ვოკალისტი იყო. 1974 წლის 1 მაისს ჩანაწერს ბრიტანეთში ოქროს სტატუსი მიენიჭა. ძირითადად დისკში შეტანილია ცნობილი სიმღერების ქავერ-ვერსიები.

## სიმღერების სია
# A Hard Rain's a-Gonna Fall (ბობ დილანი) – 5:19
# River of Salt (ირვინ ბრაუნი/ბერნარდ ზეკერი/იენ ზეკერი) – 1:48
# Don't Ever Change (ჯერი გოფინი/კეროლ კინგი) – 2:15
# Piece of My Heart (ჯერი რაგოვოი/ბერტ ბერნსი) – 3:06
# Baby I Don't Care (ლიბერი/სტოლერი) – 1:50
# It's My Party (უოლტერ გოლდი/ჯონ გლაკ უმცრ./ჰერბ ვაინერი) – 2:00
# Don't Worry Baby (ბრაიან უილსონი/როჯერ კრისტიანი) – 4:13
# Sympathy for the Devil (მიკ ჯაგერი, კით რიჩარდსი) – 5:50
# The Tracks of My Tears (სმოუკი რობინსონი/პიტ მური/უორენ მური/მარვ ტერპლინი) – 3:04
# You Won't See Me (ჯონ ლენონი, პოლ მაკ-კარტნი) – 2:32
# I Love How You Love Me (ბარი მენი/ლარი კოლბერი) – 3:02
# Loving You Is Sweeter Than Ever (აივი ჯო ჰანტერი/სტივი უანდერი) – 3:06
# These Foolish Things (ჰარი ლინკი/ჰოლტ მარველი/ჯეკ სტრე) – 5:41

## პერსონალი
* ბრაიან ფერი – ვოკალი, ფორტეპიანო
* ჯონ პორტერი – გიტარა, ბასი
* ფილ მანზანერა – გიტარა
* ედი ჯობსონი – ვიოლინო, კლავიშები, სინთეზატორი
* როჯერ ბოლი – საქსოფონები
* რუან ო’ლოქლენი – ალტო საქსოფონი
* მალკოლმ დანკენი – ტენორ საქსოფონი
* ჰენრი ლოუთერი – საყვირი
* დევიდ სკინერი – ფორტეპიანო
* პოლ თომპსონი – დასარტყმელი საკრავები
* ჯონ პანტერი – დასარტყმელი საკრავები
* რობი მონტგომერი, ჯესი დევიდი, The Angelettes – ბექ ვოკალები

## სქოლიო 
კატეგორია:ბრაიან ფერის ალბომები
კატეგორია:1973 წლის სადებიუტო ალბომები
კატეგორია:ქავერ ალბომები
კატეგორია:Island Records-ის ალბომები
კატეგორია:AIR Studios-ში ჩაწერილი ალბომები
დავითი

**დავითი**, *დავით წინასწარმეტყველი*, *დავით მეფსალმუნე* (; დ. დაახ. ძვ. წ. 1035, ბეთლემი — გ. ძვ. წ. 965, იერუსალიმი) — ისრაელის სამეფოს მეორე მეფე, იესეი ბეთლემელის უმცროსი ვაჟი. 

მეფობდა 40 წელს (დაახ. ძვ. წ. 1005—965): შვიდი წელი და ექვსი თვე იყო იუდეის მეფე, დანარჩენი 33 წელი ისრაელის მეფე. ის არის მმართველის იდეალური განსახიერება. წმინდა წერილების მიხედვით მესია სწორედ დავით წინასწარმეტყველის შთამომავალია.

ბიბლიის მიხედვით დავითი იყო მწყემსი. ღმერთმა ნახა მისი სიკეთე, ამიტომ მოაშორა საული სამეფოს და ტახტზე დავით წინასწარმეტყველი აიყვანა.

დავითი აბრაამისეული რელიგიების ერთ-ერთი მთავარი წმინდანია. ის გვხვდება იუდეველთა, ქრისტიანთა და მუსულმანთა ტრადიციებში. ყურანში ის *დაუთის* სახელითაა მოხსენიებული.

## ხსენების დღე
დავით წინასწარმეტყველი იუდაიზმში, ქრისტიანობაში და მუსულმანობაში აღიარებულია წმინდანად. მართლმადიდებლურ ეკლესიაში მისი ხსენების დღე გარდამავალ დღესასწაულთა რიცხვს განეკუთვნება და უწევს შობის შემდეგი კვირა დღე (თუ შობის დღესასწაული კვირა დღეა, მაშინ იდღესასწაულება მომდევნო კვირა დღეს).

## რესურსები ინტერნეტში 
* დავით მეფე
* დავითი (ძვ. წ. 1004—965) 
* 
* დავით წინასწარმეტყველი ხელოვნებაში 

კატეგორია:ყურანის წინასწარმეტყველები
კატეგორია:დაბადებული ძვ. წ. 1035
კატეგორია:გარდაცვლილი ძვ. წ. 965
კატეგორია:ძველი აღთქმის ხალხი
კატეგორია:იუდეის მეფეები
კუიავო-პომერანიის სავოევოდო

**კუიავო-პომერანიის სავოევოდო** () — სავოევოდო პოლონეთში. მდებარეობს პოლონეთის ჩრდილოეთით. სავოევოდოს ცენტრიებია ქალაქი ბიდგოში (ადმინისტრაციის ცენტრი) და ტორუნი (რეგიონული საბჭოს ადგილსამყოფელი). მოსახლეობა – 2,066,136 კაცი (2006). ფართობი – 17 969  კმ².

## გალერეა 

File:Bdg nabrzezeplnBrdy 13 07-2013.jpg|ბიდგოშჩი
File:Torun ratusz corr.jpg|ტორუნი

## რესურსები ინტერნეტში 
* Visit Kuiavia-Pomerania
* Government of Kuyavian-Pomeranian Voivodeship
* The Official Tourism Website of Kuyavian-Pomeranian Voivodeship 

კატეგორია:პოლონეთის სავოევოდოები
ბრაიან ფერი

**ბრაიან ფერი** (დ. 26 სექტემბერი, 1945, ტაინ-ენდ-უირი, ინგლისი)  — ბრიტანეთის იმპერიის ორდენოსანი ინგლისელი მუსიკოსი, მომღერალი, სიმღერების ავტორი და მსახიობი. იგი ცნობილი გახდა 1970-იანების დასაწყისში, არტ-როკ ჯგუფ Roxy Music-ით, რომლის სამი ალბომი #1 პოზიციას იკავებდა, ხოლო 10 სინგლი ბრიტანეთში 1970-იანებსა და 1980-იანებში მოხვდა საუკეთესო 40-ეულში (მათ შორის იყო სიმღერები "Virginia Plain", "Street Life", "Love is the Drug", "Dance Away", "Angel Eyes", "Over You", "Oh Yeah", "Jealous Guy", და "More Than This". ფერის სოლო კარიერა დაიწყო 1973 წელს, ჯერ კიდევ ჯგუფში წევრობისას და დღემდე გრძელდება. მისი სოლო ჰიტებია  "A Hard Rain's a-Gonna Fall", "Let's Stick Together", "This Is Tomorrow", "Slave to Love" და "Don't Stop the Dance".

წარმატებული სიმღერების ავტორობის გარდა, ფერი აგრეთვე აღსანიშნავია სხვა შემსრულებლების ქავერ-ვერსიებით და მუსიკალური სტანდარტების საკუთარი ინტერპრეტაციებით, ალბომებში *These Foolish Things* (1973), *Another Time, Another Place* (1974) და *As Time Goes By* (1999). Roxy Music-თან ერთად ჩაწერილი მასალის ჩათვლით, ფერის მსოფლიოში გაყიდული აქვს 30 მილიონი ჩანაწერი.

## ადრეული წლები
ბრაიან ფერი დაიბადა ტაინ-ენდ-უირის (ინგლისი) ქალაქ ვაშინგტონში, მუშათა კლასის ოჯახში. მისი მამა, ფრედ ფერი, იყო ფერმერი და უვლიდა პონებს. ფერი დადიოდა ვაშინგტონის დაწყებით სკოლაში, 1957 წლიდან. მის კლასელებს შორის იყო ევერტონელი ფეხბურთელი ჰოვარდ კენდელი. ფერი ნიუკასლ-აპონ-ტაინის უნივერსიტეტში 1964-1968 წლებში ეუფლებოდა ხატვას. მასთან ერთად სწავლობდნენ ტიმ ჰედი და ნიკ დე ვილი. ამ პერიოდში ბრაიანი სტუდენტური ჯგუფ The City Blues-ის წევრი იყო. ლონდონში მან მოგვიანებით დაიწყო მუშაობა თიხის ჭურჭლის დამზადების პედაგოგად. მან ჩამოაყალიბა ჯგუფი  The Banshees, მოგვიანებით კი, გრემ სიმპსონთან და ჯონ პორტერთან ერთად, კოლექტივი Gas Board. ლონდონში საცხოვრებლად იგი 1968 წელს გადავიდა, მუსიკაში კარიერის დაწყების მიზნით.

## დისკოგრაფია 
;სტუდიური ალბომები  
**These Foolish Things* (1973)
* *Another Time, Another Place* (1974)
* ''Let's Stick Together* (1976)
* *In Your Mind* (1977)
* *The Bride Stripped Bare* (1978)
* *Boys and Girls* (1985)
* *Bête Noire* (1987)
* *Taxi* (1993)
* *Mamouna* (1994)
* *As Time Goes By* (1999)
* *Frantic* (2002)
* *Dylanesque* (2007)
* *Olympia* (2010)
* *The Jazz Age* (2012)
* *Avonmore* (2014)
* *Bitter-Sweet* (2018)
* *Loose Talk'' (2025)

## რესურსები ინტერნეტში 
* 

## სქოლიო
კატეგორია:ბრაიან ფერი
კატეგორია:ინგლისელი მომღერლები
კატეგორია:ინგლისელი მუსიკოსები
კატეგორია:Roxy Music-ის წევრები
კატეგორია:დაბადებული  26 სექტემბერი
კატეგორია:დაბადებული 1945
კატეგორია:Island Records-ის შემსრულებლები
კატეგორია:Polydor Records-ის შემსრულებლები
კატეგორია:Atlantic Records-ის შემსრულებლები
კატეგორია:E.G. Records-ის შემსრულებლები
კატეგორია:Virgin Records-ის შემსრულებლები
კატეგორია:Astralwerks-ის შემსრულებლები
კატეგორია:ინგლისელი როკ-კლავიშისტები
კატეგორია:პროტოპანკ-მუსიკოსები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
პოლონეთის დროშა

**პოლონეთის დროშა**&nbsp;— პოლონეთის რესპუბლიკის ოფიციალური დროშა. ეს არის მართკუთხა ნაჭერი, რომლის გვერდების შეფარდებაა 5:8, ის გაყოფილია ორ ტოლ ჰორიზონტალურ ნაწილად: ზედა&nbsp;— თეთრი, და ქვედა&nbsp;— წითელი ფერისაა.

ეროვნული დროშა ფორმალურად დამტკიცებულ იქნა პოლონეთის სეიმის მიერ 7 თებერვალს 1831 წ. წითელ-თეთრი დროშები და ლენტები გამოიყენებოდა როგორც ეროვნული აჯანყებების სიმბოლო XIX ს. პოლონეთის დამოუკიდებლობის აღდგენის შემდეგ 1918 წ. წითელ-თეთრი დროშა დამტკიცებულ იქნა ოფიციალურად სეიმის მიერ 1919 წლის 1 აგვისტოს როგორც ეროვნული დროშა და ამის შემდეგ არ შეცვლილა.

პოლონური კანონმდებლებით 1980 წელს დროშაზე დამტკიცებულ იქნა წითელი ფერი : RGB (Hex) — #D4213D.

ასევე პოლონეთის სახელმწიფო დროშის ზედა ზოლის ცენტრში გამოსახულია პოლონეთის გერბი.

## ისტორია 
თავდაპირველად, შუა საუკუნეებში, გამოიყენებოდა წითელი დროშა რომელზეც გამოსახული იყო თეთრი არწივი. ამ დროშის ქვეშ იბრძოდნენ პოლონეთის მეფე ვლადისლავ იაგაილო და მისი ჯარი გრიუნვალდის ბრძოლაში 1410 წ.

სიგიზმუნდ III დროშა შედგებოდა სამი ზოლისაგან (ზედა და ქვედა — წეთელი და შუანა თეთრი).  ვლადისლავ IV-ის და იან II კაზიმირის დროშები შედგებოდა ოთხი ზოლისაგან (პირველი და მესამე ზემოდან  — წითელი, მეორე და მეოთხე ზემოდან — თეთრი). ალამზე განლაგებული იყო სახელმწიფო ღერბი.

ავგუსტ II ძლიერის მართველობის დროს თეთრი ლენტებს ამაგრებდნენ პოლონური ულანების შლემებთან. ოთხწლიანი სეიმის დროს (1788—1792) გაჩნდა წითელ-თეთრი ლენტები.

ეროვნული დროშა ფორმალურად დამტკიცებულ იქნა  1831 წლის 7 თებერვალს.

დროშის თეთრი ფერი აღნიშნავს არწივის თეთრ ფრთებს, წითელი ფერი კი აღნიშნავს მზის წითელ დაისს. პოლონეთის სახელმწიფო გერბი გამოისახება შემდეგნაირად: ფიგურალური ფარი, რომლის წითელ ფონზე განლაგებულია მეფე პიასტას თეთრი არწივი. გადმოცემით, მეფე პიასტა იყო პოლონური ტომების ლეგენდარული მეფე. ის იყო უბრალო მიწათმოქმედი. ხალხმა კი ის აირჩია მეფედ, და მან ჩაუყარა პიასტების ისტორიულ დინასტიას საფუძველი, რომლებსაც თავიანთ გერბად ჰქონდათ თეთრი არწივის გამოსახულება. ასე რომ, პოლონეთის გერბში, პოლონელი ხალხის მოწინავე მიზნებთან ერთად შეხამებულია ძველი ტრადიციები. ამ შემთხვევაში გერბზე არწივი არის სიმბოლო ერის ძველი ტრადიციებისა. გერბი გვირგვინის გარეშე მიღებულ იქნა 1955 წელს, ხოლო 1990 წელს თეთრ არწივს დაუბრუნეს გვირგვინი.

სურათი:State Flag of PRL v1.svg| 1956 — 1990 სამთავრობო დროშა
სურათი:Naval Ensign of PRL v1.svg| 1945 — 1990 საზღვაო ძალების დროშა

## მსგავსი დროშები 

სურათი:Flag of Indonesia.svg|ინდონეზიის დროშა17 აგვისტო 1945-დან
სურათი:Flag of Monaco.svg|მონაკოს დროშა4 აპრილი 1881-დან
სურათი:Flag of Singapore.svg|სინგაპურის დროშა 3 დეკემბერი 1959-დან

სურათი:Flag of Wien.svg|ვენის დროშა, *ავსტრიის დედაქალაქი*

სურათი:Flag of Bohemia.svg|ბოჰემიის დროშა, *ჩეხეთის ისტორიული ოლქი*ჩეხოსლოვაკიის დროშა (1918—1992) 28 ოქტომბერი 1928 - 30 მარტი 1920
სურათი:Flag of Courland (state).svg|კურლანდიისა და სემიგალიის საჰერცოგოს  დროშა (1562—1795)
სურათი:Flag of Alsace (historical).svg|ელზასის დროშა, *საფრანგეთის ისტორიული ოლქი*
სურათი:Flag of the Republic of Alsace-Lorraine.svg|ელზასის საბჭოთა რესპუბლიკის დროშა (1918)

## იხილეთ აგრეთვე 
* პოლონეთის გერბი
* პოლონეთის ჰიმნი
* ვარშავის დროშა

კატეგორია:პოლონეთის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
Lucky Strike

მინი|250პქ
**Lucky Strike** (ქართ.*ლაკი სტრაიკ*) — ამერიკული სიგარეტის ბრენდი, რომელიც ეკუთვნის R.J. Reynolds Tobacco Company-სა და British American Tobacco-ს. 1930-იანი წლების აშშ-ში Lucky Strike გაყიდვების მოწინავე სიგარეტი იყო.

1871 წელს, ბრენდი საზოგადოების წინაშე პირველად წარდგა როგორც საღეჭი თამბაქო, აშშ-ის ქალაქ რიჩმონდში. 1905 წელს, ბრენდი  შეიძინა „ამერიკულმა თამბაქოს კომპანიამ“.

1917 წლიდან, ლაკი სთრაიკი იყენებს სლოგანს „It's Toasted“ (*შებრაწულია*), რაც ხაზს უსვამს მისი დამზადების ტექნოლოგიას, რომელიც გულისხმობს თამბაქოს გამოშრობას მზის პირდაპირი სხივების მოქმედებით, რაც მას უფრო სასურველ გემოს აძლევს.

ბრენდის მუქი მწვანე ფერი, 1942 წელს თეთრით შეიცვალა. ამის მიზეზი კი ის იყო, რომ სპილენძი, რომლითაც ბრენდის ლოგოს მწვანე ფერს აძლევდნენ, მეორე მსოფლიო ომისთვის გახდა საჭირო.

ამჟამად, ბრენდი ეკუთვნის სიგარეტის ბაზარზე არსებულ ისეთ გლობალურ მოთამაშეს, როგორიცაა British American Tobacco.

2009 წელს, Lucky Strike Silver-მა (*ლაითი*) წითელი ფერის ლოგო ლურჯით შეცვალა, რათა უფრო ადვილი გასარჩევი ყოფილიყო  Lucky Strike Red-ისგან.

დღეისათვის, Lucky Strike-ის ძირითად ბაზრებს წარმოადგენს გერმანია, ესპანეთი, იაპონია, საფრანგეთი და არგენტინა.

## რესურსები ინტერნეტში
*British American Tobacco-ს ოფიციალური საიტი
*Lucky Strike-ის ბრენდი 
*http://graphic-design.tjs-labs.com/gallery-view?product=LUCKY%STRIKE%CIG 
*http://www.snopes.com/business/secret/luckies.asp

კატეგორია:ბრენდები
კატეგორია:სიგარეტი
მაცეი რატაი

მინი|მარჯვნივ|250პქ|მაცეი რატაი
**მაცეი რატაი** (; დ. 19 თებერვალი, 1884 — გ. 21 ივნისი, 1940) — პოლონელი  პოლიტიკური მოღვაწე. პოლონეთის პრეზიდენტის მოვალეობის შემსრულებელი  1922 წლის 16–20 დეკემბერს და 1926 წლის 15 მაისი–1 ივნისი   

დაამთავრა ლვოვის უნივერსიტეტი ფილოსოფოსიის სპეციალობით. მუშაობდა მასწავლებლად ლვოვში და ზამოსცში. 1919–1930 და 1934–1935 წწ. სეიმის დეპუტატია, აქედან 1922–1928 წწ. სეიმის მარშალია. ორჯერ იყო პრეზიდენტის მოვალეობის შემსრულებელი: 1922 წელს გაბრიელ ნატუროვიჩის მკვლელობისა და 1926 წელს სტანისლავ ვოიცეხოვსკის გადადგომის შემდეგ.  1920–1921 წწ. რელიგიის საქმეთა მინისტრია.

## იხილეთ აგრეთვე 
* პოლონეთის პრეზიდენტი
* პოლონეთის პრეზიდენტების სია

## რესურსები ინტერნეტში
* Szkoły im. Macieja Rataja 

კატეგორია:პოლონეთის პრეზიდენტები
კატეგორია:დაბადებული 19 თებერვალი
კატეგორია:დაბადებული 1884
კატეგორია:გარდაცვლილი  21 ივნისი
კატეგორია:გარდაცვლილი 1940
კატეგორია:სიკვდილით დასჯილი პრეზიდენტები
ალექსანდრე კვასნევსკი

**ალექსანდრე კვასნევსკი** (; დ. 15 ნოემბერი, 1954, ბიალოგრადი, პოლონეთი) – პოლონელი სახელმწიფო და პოლიტიკური მოღვაწე. პოლონეთის პრეზიდენტი 1995–2005 წწ.

## კარიერა
* 1985 წლიდან ახალგაზრდობის საქმეთა მინისტრი
* 1987-1990 წწ. ახალგაზრდობის, სპორტისა და ფიზიკური კულტურის კომიტეტის თავმჯდომარე.
* 1988-1991 – პოლონეთის ოლიმპიური კომიტეტის თავმჯდომარე.
* 1991-1995 წწ. სეიმის დეპუტატი.

## იხილეთ აგრეთვე 
* პოლონეთის პრეზიდენტი

## რესურსები ინტერნეტში
* ალექსანდრე კვასნევსკი - ოფიციალური საიტი 

კატეგორია:პოლონეთის პრეზიდენტები
კატეგორია:დაბადებული 1954
კატეგორია:დაბადებული 15 ნოემბერი
კატეგორია:ცოცხალი ადამიანები
გეორგ ჰოულმი

**გეორგ „გოგგი“ ჰოულმი** (; დ. 6 აპრილი, 1967) — ისლანდიური პოსტ-როკ ჯგუფ Sigur Rós-ის ბასისტი.

მას ჰყავს ცოლი — სვანჰვიტი, ქალიშვილები — სალკა და ელენა. მამამისი ადგილობრივ ტელეარხ Stöð 2-ის (მე-2 არხი) რეპორტიორია. დედამისს ჰქვია ჰელგა. გეორგი სიგურ როუსის ერთადერთი წევრია, ვისაც გვარად მამის სახელი არ აქვს, ისლანდიელები გვარზე ხშირად მამის სახელებს ხმარობენ. სიმღერას „Salka“, რომელიც გამოვიდა 2007 წელს, მისი ქალიშვილის პატივსაცემად დაერქვა. გეორგს ჰყავს ორი ძმა: კიარტან დაგურ ჰოულმი (1989) — For a Minor Reflection-ის გიტარისტი და სტარი ჰოულმი (1999).

გეორგი და იოუნსი ჯგუფ სიგურ როუსის დამაარსებლები არიან. ჯგუფის სხვა წევრების მსგავსად, ლაივებზე მრავალ განსხვავებულ ინსტრუმენტზე უკრავს.

## რესურსები ინტერნეტში
## სქოლიო
კატეგორია:ისლანდიელი მუსიკოსები
კატეგორია:Sigur Rós-ის წევრები
კატეგორია:დაბადებული 1967
კატეგორია:ცოცხალი ადამიანები
ვოიცეხ იარუზელსკი

მინი|მარჯვნივ|250პქ|ვოიცეხ იარუზელსკი 2006 წელს
**ვოიცეხ იარუზელსკი** (; დ. 6 ივლისი, 1923, კუროვი, ლუბლინის სავოევოდო — გ. 25 მაისი 2014, ვარშავა) — პოლონელი  პოლიტიკური მოღვაწე. არმიის გენერალი, თავდაცვის მინისტრი (1969–1983), გაერთიანებული მუშათა პარტიის პირველი მდივანი (1981–1989), პოლონეთის სახალხო რესპუბლიკის სახელმწიფო საბჭოს წევრი, პოსტკომუნისტური პოლონეთის პირველი პრეზიდენტი  1989–1990  წლებში.

## იხილეთ აგრეთვე 
* პოლონეთის პრეზიდენტი
* პოლონეთის პრეზიდენტების სია

## რესურსები ინტერნეტში
* President of the Republic of Poland / About Poland / Polish Presidents / Wojciech Jaruzelski 

კატეგორია:პოლონეთის პრეზიდენტები
კატეგორია:დაბადებული 6 ივლისი
კატეგორია:დაბადებული 1923
კატეგორია:გარდაცვლილი 25 მაისი
კატეგორია:გარდაცვლილი 2014
კატეგორია:ოქტომბრის რევოლუციის ორდენის კავალრები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ველტყევის მონასტერი

**ველტყევის მონასტერი** — ნამონასტრალი რაჭაში, რაჭის საერისთავოს ერთ-ერთი მთავარი მონასტერი გვიანდელ შუა საუკუნეებში. წერილობით წყაროებში ველტყევის მონასტერი ზოგჯერ „რაჭის უდაბნოს“, „ნათლისმცემლის უდაბნოს“, „სხვავას მონასტრის“ და „სხვავას უდაბნოს“ სახელით არის მოხსენიებული.  

მდებარეობდა რაჭის ქედზე, ველტყევის მთაზე, სოფ. სხვავიდან სამხრეთით, დაახლ. 10 კმ-ზე. მონასტრის არსებობა აქ X-XI საუკუნეებიდან ივარაუდება. დაახლ. 1754 წელს როსტომ რაჭის ერისთავს ველტყევის ახალი ეკლესია აუგია, რასაც მოწმობს დასავლეთის შესასვლელის ლაპიდარული წარწერა (ამჟამად დაცულია ამბროლაურის სახვითი ხელოვნების მუზეუმში). გიორგი ბოჭორიძე (1920-იანი წლები) ეკლესიას ასე აღწერდა ეკლესიას: „იგი ერთნავიანი შენობაა 7 X 4,6 მ., დასავლეთით აქვს საქალებო. ნაგებია კლდის ქვისა და კირისაგან. ეკლესიას თაღი აქვს, სახურავი კი არა ხურავს...“   

მონასტრის ბერები ფიცრულ სენაკებში ცხოვრობდნენ. 1825 წელს მონასტრის ეზოში იდგა წინამძღვრის ხის სახლი ექვსი ხის სენაკით ბერებისათვის. ამ დროს აქ წინამძღვრიანად ექვსი ბერი იყო. მონასტერს 1825 წლისთვის ეკუთვნოდა 41 კომლი ყმა-გლეხი, ვენახები და სახნავ-სათესი მიწები რაჭის სხვადასხვა სოფელში. 1871 წელს ველტყევის მონასტერი გაუქმდა და საეკლესიო ნივთები ჭელიშის მონასტერში გადაიტანეს. XX საუკუნეში მონასტრის შენობა მთლიანად დაინგრა.   

ცნობილია ველტყევის მონასტრის რამდენიმე წინამძღვარი:

* იღუმენი ანტონი (აბაშიძე) — 1770–1806
* არქიმანდრიტი პანტელეიმონი — 1806–1841
* მღვდელმონაზონი იოტასი — 1841–1848
* არქიმანდრიტი ნიკოლოზი (ნიჟარაძე) — 1855–1861
* მღვდელმონაზონი მაკარი (ჯაფარიძე) — 1861–1871

## ლიტერატურა 
* გობეჯიშვილი ვ., რაჭის მონასტრები, თბ., 2006. — გვ. 34–37.

## რესურსები ინტერნეტში
* ნოზაძე თ., ველტყევის წმიდა იოანე ნათლისმცემლის სახელობის მონასტერი, საზოგადოებრივ-რელიგიური ინტერნეტჟურნალი „ამბიონი“, 2013. 

კატეგორია:ამბროლაურის მუნიციპალიტეტის ტაძრები
ვარმინო-მაზურის სავოევოდო

**ვარმინო-მაზურის სავოევოდო** () — სავოევოდო პოლონეთში. მდებარეობს პოლონეთის ჩრდილოეთით. სავოევოდოს ცენტრია ქალაქი ოლშტინი. მოსახლეობა – 1,427,091 კაცი (2006). ფართობი – 24.173  კმ².

დაარსდა 1999 წლის 1 იანვარს, ოლშტინის, აგრეთვე ელბლონგისა და სუვალკის სავოევოდოების დიდი ნაწილის ადგილზე. 

## რესურსები ინტერნეტში 
* სტატისტიკის დეპარტამენტი
* ოფიციალური საიტი 

კატეგორია:პოლონეთის სავოევოდოები
იოუნ სოურ ბირგისონი

**იოუნ სოურ „იოუნსი“ ბირგისონი** ([[IPA ნიშნების სია|IPA: [ˈjouːn ˈθouːr ˈpɪrkɪsɔn, ˈjounsɪ] ]];  დ. 23 აპრილი, 1975) — ისლანდიური როკ ჯგუფის Sigur Rós-ის ვოკალისტი და გიტარისტი. აქვს გიტარაზე ვიოლინოს ხემით დაკვრის კარგი ტექნიკა და ასრულებს ფალსეტოს, სხვა ცნობებით ფლობს კონტრატენორს.

90-იან წლებში იოუნსი იყო გრანჯ ჯგუფ Stoned-ისა და Bee Spiders-ის ლიდერი. 1994-დან არის Sigur Rós-ის ლიდერი. იოუნსი მისი შეყვარებულის, ალექსის მსგავსად არის უმი საჭმლით ვეგანი.

მან და მისმა პარტნიორმა ალექს სომერსმა ერთად შექმნეს პროექტი Riceboy Sleeps. დამოუკიდებლად წერს ელექტრონულ მუსიკას ფსევდონიმით *ფრაჰქური* (ისლ: Frakkur). მარჯვენა თვალით ბრმაა.

## დისკოგრაფია
;ალბომები

* *Go* (2010)

;EP-ები

* *Go Do* (2010)
* *Go Out* (2011)

## რესურსები ინტერნეტში
* ოფიციალური საიტი

## სქოლიო
კატეგორია:დაბადებული 23 აპრილი
კატეგორია:დაბადებული 1975
კატეგორია:ლგბტ მუსიკოსები
კატეგორია:ლგბტ მომღერლები
კატეგორია:ისლანდიელი მუსიკოსები
კატეგორია:Sigur Rós-ის წევრები
კატეგორია:ცოცხალი ადამიანები
Pet Sounds

***Pet Sounds*** — ამერიკული როკ-ჯგუფ The Beach Boys-ის მეთერთმეტე სტუდიური ალბომი, გამოცემული 1966 წლის 16 მაისს, ლეიბლზე Capitol Records. იგი ითვლება ყველა დროის ერთ-ერთ გავლენიან ჩანაწერად და მრავალი ჟურნალის მიერ დასახელებული იქნა ყველა დროის საუკეთესო ალბომების სიების სათავეში - ასეთ ჟურნალებს შორის არიან *New Musical Express*, *The Times* და Mojo. 2003 წელს როლინგ სტოუნის გამოკითხვაში "ყველა დროის 500 საუკეთესო ალბომი" მან #2 პოზიცია დაიკავა,

*Pet Sounds* ჩაიწერა მას შემდეგ, რაც ბრაიან უილსონმა შეწყვიტა ჯგუფთან ერთად საკონცერტო გამოსვლები, სტუდიურ მუშაობაზე ყურადღების გადატანის მიზნით. ალბომში ჯგუფისათვის დამახასიათებელი ვოკალური ჰარმონიები ერწყმის სხვადასხვა ხმოვან ეფექტს, როგორიც არის ველოსიპედის ზარი, ფლეიტები, ტერემინი და სხვები.

## შექმნა
Sloop John B იყო ალბომისთვის მომზადებული ერთ-ერთი პირველი სიმღერა - კარიბის კუნძულების ხალხური კომპოზიცია, რომელიც ელ ჯერდინის ინიციატივით ჩაწერეს. 1965 წლის 12 ივლისს უილსონმა ჩაწერა ვოკალური ტრეკი, მაგრამ ჩანაწერი შეინახა და ყურადღება გადაიტანა ჯგუფის საკონცერტო ალბომის ''Beach Boys' Party!* მონტაჟზე. Pet Sounds კი დასრულებული იქნა 1965 წლის საშობაო დღეებისათვის.

*Pet Sounds*-ისათვის ძირითად კატალიზატორად იქცა The Beatles-ის ალბომის *Rubber Soul'' ამერიკული გამოცემა, რომელიც გაყიდვაში იმავე წლის დეკემბერში გამოვიდა.

## სიმღერების სია
## სერტიფიცირებები
## სქოლიო 
კატეგორია:1966 წლის ალბომები
კატეგორია:The Beach Boys-ის ალბომები
კატეგორია:არტ-როკ ალბომები
კატეგორია:Capitol Records-ის ალბომები
კატეგორია:კონცეპტუალური ალბომები
კატეგორია:პროგრესული პოპ-ალბომები
კატეგორია:ფსიქოდელიური როკ-ალბომები
არტისტული გადატრიალება

**არტისტული გადატრიალება** — ოთარ ჩხეიძის რომანი. გამოიცა 1994 წელს.
## რომანის შესახებ 
ამბავი 1991 წლის შემოდგომისა და 1992 წლის პირველი კვირის მოვლენების ფონზე მიმდინარეობს.ნაწარმოები - დრამატულია, მოვლენები - ტრაგიკული. ოღონდ აღსანიშნავია: ავტორის სტილი უფრო ირონიულ-სატირულია, ვიდრე დრამატული, ანთუ ტრაგიკული. ეს ალბათ იმიტომ, რომ აქ, ამ რომანში, ადამიანებს არ გაეგებათ ან უჭირთ გაიგონ, თუ რასა სჩადიან, რა სურთ და რა შედეგი მოჰყვება მათს მოქმედებას. საყოველთაო დაბნეულობაში იკარგება საერთო მიზანი და თვითონაც ინთქმებიან მოვლენათა ქაოსში.რომანის გმირთა უმრავლესობა რეალური პირია (პრეზიდენტი გამსახურდია, კიტოვანი, იოსელიანი, სიგუა...). ნაწარმოებში ქალაქი ზუგდიდის სახელი ოდნავ შეცვლილი ფორმით არის მოცემული – გდიდი.

## პერსონაჟები 
რომანში ძირითადად რეალური ისტორიული პირები იყრიან თავს.
*ზვიად გამსახურდია
*ჯაბა იოსელიანი
*თენგიზ კიტოვანი
*თენგიზ სიგუა

## ლიტერატურა
* *ოთარ ჩხეიძე*, არტისტული გადატრიალება, თბ., 1994

## რესურსები ინტერნეტში
*

კატეგორია:ქართული რომანები
კატეგორია:ოთარ ჩხეიძის რომანები
კატეგორია:ქართული ლიტერატურა
კატეგორია:1994 წლის რომანები
პოლონეთის ეკონომიკა

[thumb|უმუშევრობის დონე პოლონეთში ([2009 წლის მიხედვით)]]
**პოლონეთის ეკონომიკა** არის მაღალშემოსავლიანი, ევროპის მასშტაბით სიდიდით მეექვსეა და საშუალო წლური 6%-ით ცენტრალურ ევროპაში ყველაზე სწრაფად მზარდი (2008 წლის ფინანსურ კრიზისამდე). იგი ევროპის კავშირის ერთადერთი სახელმწიფოა, რომელმაც შეძლო 2009 წელს მთლიანი შიდა პროდუქტის შემცირების თავიდან აცილება.. მიუხედავად ამისა მუშა ხელის ეკონომიკური აქტივობა შეადგენს 59%-ს, რაც ევრო კავშირში ერთრთი ყველაზე მცირე მაჩვენებელია.

## რესურსები ინტერნეტში
* www.paiz.gov.pl 
* მიმზიდველი ევროპა 2007 
* პოლონეთის ეკონომიკა 2007 წელს
* სტატიები პოლონეთის ეკონომიკის შესახებ 
* პოლონეთის ბიზნეს პორტალი

## სქოლიო
კატეგორია:პოლონეთის ეკონომიკა
კატეგორია:ევროპის ეკონომიკა ქვეყნების მიხედვით
ნობელის პრემიის ქალი-ლაურეატები

450px|მინიატიურა|ქალი ნობელიანტები დარგების მიხედვით
**ნობელის პრემიის ქალი-ლაურეატები** – ნობელის პრემია დაარსდა 1895 წელს, ალფრედ ნობელის ანდერძის თანახმად. მას გასცემს შვედეთის სამეფო აკადემია, კაროლინის ინსტიტუტი (მედიცინასა და ფიზიოლოგიის დარგში) და ნორვეგიის ნობელის კომიტეტი (მშვიდობის განმტკიცების დარგში). 1968 წელს შვედეთის ცენტრალური ბანკის მიერ დაარსდა ნობელის პრემია ეკონომიკის დარგში.

2009 წელს მოითვლებოდა 762 ნობელიანტი მამაკაცი და 40 ნობელიანტი ქალი. პირველი ნობელის პრემიის ლურეატი ქალი გახდა მარი სკლოდოვსკა-კიური, რომელმაც პრემია მიიღო ორჯერ 1903 წელს ფიზიკაში, ხოლო  1911 წელს ქიმაში. სარეკორდო იყო 2009 წელი, როდესაც ერთდროულად 5 ქალი გახდა ნობელის პრემიის ლაურეატი სხვადასხვა არგში, მათ შორის იყო პირველი ქალი ეკონომიკის პრემიის ლაურეატი ელინორ ოსტრომი.

## ლაურეატი ქალები 
## სქოლიო 
## რესურსები ინტერნეტში 
* ქალი ნობელიანტების სია ნობელის კომიტეტის საიტზე 
* Official website of the Royal Swedish Academy of Sciences 

კატეგორია:ნობელის პრემია
კატეგორია:ნობელის პრემიის ქალი ლაურეატები
პიასტები

მინი|მარჯვნივ|250პქ|პიასტების გერბი
**პიასტები** () – პირველი პოლონური სამთავრო და სამეფო დინასტია. დინასტიის დამაარსებლად ითვლება ლეგენდარული პიროვნება პიასტი. 

დინასტიის პირველი ისტორიულად დადასტურებული წარმომადგენელია მიეშკო I, რომელიც ქვეყანას მართავდა 960-992 წწ. მისმა შვილმა ბოლესლავ I-მა მიიღო მეფის ტიტული (1025). პიასტების დინასტიის სამეფი ხაზი დასრულდა 1370 წელს მეფე კაზიმირ III-ის გარდაცვალების შემდეგ. 

## მმართველთა სია
* სიემოვიტი ( IX-X სს.)
* ლეშეკი (IX-X სს.)
* სიემომისლი (IX-X სს.)
* მიეშკო I (960-992)
* ბოლესლავ I მამაცი (992-1025)
* ბეზპრიმი (1031-1032)
* ოტონი (1032)
* თიედრიკი (1032)
* მიეშკო II ლამბერტი (1032-1034)
* კაზიმირ I (1034-1058)
* ბოლესლავ II გულადი (1058-1079)
* ვლადისლავ I ჰერმანი (1079-1102)
* ზბიგნევი და ბოლესლავ III (1102-1107)
* ბოლესლავ III პირმრუდე (1107-1138)
* ვლადისლავ II (1138-1146)
* ბოლესლავ IV (1146-1173)
* მიეშკო III (1173-1177)
* კაზიმირ II (1177-1194)
* ლეშეკ I და ვლადისლავ III (1194-1202)
* ვლადისლავ III (1202)
* ლეშეკ I (1202-1210)
* მიეშკო IV (1210-1211)
* ლეშეკ I (1211-1227)
* ვლადისლავ III (1228)
* კონრად I (1229-1232)
* ანრი I (1232-1238)
* ანრი II (1238-1241)
* კონრად I (1241-1243)
* ბოლესლავ V (1243-1279)
* ლეშეკ II (1279-1288)
* ანრი IV (1288-1290)
* პრჟემისლ II (1290-1291)
* ვლადისლავ I (1306-1333)
* კაზიმირ III (1333-1370)

## იხილეთ აგრეთვე
* პოლონეთის მმართველები

## რესურსები ინტერნეტში
* *Dukes of Kraków, Princes of Poland*, Collier's

*
კატეგორია:პიასტები
კატეგორია:დინასტიები
აჭარელი მოწამეები

**აჭარელი მოწამეები** — მრავალნი წმინდანი მამანი და დედანი, აჭარაში თურქთაგან წამებულნი (XVII-XVIII). საქართველოს მართლმადიდებელი სამოციქულო ეკლესიის წმინდანნი, ხსენების დღე სულთმოფენობას.

აჭარა ოდითგანვე იყო ქრისტიანობის შეურყეველი ბურჯი და ერთგული მეციხოვნე. სწორედ დიდაჭარით შემოვიდა საქართველოში წმიდა ანდრია პირველწოდებული და აქ იქადაგა პირველად სახარება. ქრისტესთვის მოწამეობრივად აღსრულებული წმიდა მატათა მოციქულიც აჭარის მიწამ მიიბარა. იგი გონიოშია დაკრძალული.

საქართველოს ეს განაპირა კუთხე სისხლით და ოფლით წერდა გმირულ ფურცლებს ერის ისტორიაში.

XVI საუკუნიდან აჭარა თურქთა მუდმივი აგრესიის ობიექტი გახდა. ირან-ოსმალეთს შორის გამართული ომი ოსმალეთის გამარჯვებით დამთავრდა. ზავით დასავლეთ საქართველოს ოსმალეთს ერგო. სამცხე, აჭარა, ჭანეთი თურქებმა საქართველოს მოსწყვიტეს, ოსმალეთის პროვინციად გამოაცხადეს და ოსმალური მმართველობა დაამყარეს.

უსჯულო მტერმა კარგად იცოდა, რომ ქართველი ერის გასანადგურებლად აუცილებელი იყო ქრისტიანობის აღმოფხვრა, ამიტომ ყოველ ღონეს მიმართავდა აჭარლების გასამაჰმადიანებლად. როდესაც ცბიერებით და მოტყუებით ვერაფერს გახდა, მან ძალადობას მიმართა.

ცნობილ მეცნიერს ზაქარია ჭიჭინაძეს თავის ნაშრომში „ქართველების გამაჰმადიანება ანუ ისლამის გავრცელება დასავლეთ საქართველოს ქართველებში XVII-XVIII საუკუნეებში“, მოჰყავს ღრმად მოხუცი აჭარელის ნაამბობი: „აჭარაში გამაჰმადიანების საქმე ერთობ გაძნელებულა. ზოგიერთი მოხუცებული კაცები და ნამეტურ დედაკაცები ქრისტიანობაზე მტკიცედ იდგნენ და თან ოსმალოს მოლა-ხოჯებსაც ეკამათებოდნენ და ედავებოდნენ... ასეთ მოხუცებულთა რიცხვი აჭარაში დიდი ყოფილა... ბოლოს მთავრობისაგან ასეთი ბრძანება გამოსულა, რომ ყველა ეგენი დაიჭირეთ და გაამაჰმადიანეთ, თუ არ გამაჰმადიანდნენ, მერე დახოცეთო. მალე აჭარის მოხუცებულები შეუკრებიათ და აქა-იქ ციხეებში დაუმწყვდევიათ, ესენი აჭარისწყლის შესართავთან მიურეკიათ, სადაც ძველად თამარ მეფის ხიდი ყოფილა და რომელ ხიდის ნიშნებიც დღესაც დგას. ამ ხიდზე დაუდვითა თავ-საკვეთი. მოხუც ქრისტიანებს თავს სჭრიდნენ, მერე ენის წვერსა და ფაშას უგზავნიდნენ: თავსა და ტანს კი ჭოროხში ჰყრიდნენ. ეს საქმეები მომხდარა ამ ასი წლის წინათ, ე.ი. 1790 წლებში“.

სახრჩობელები და თავსაკვეთები იყო აღმართული სოფელ აჭარისწყალში, ქედაში, დანდალოში, ჩაქვში, ხულოში, მაჭახელაში და გონიოში.

ახალციხის მუზეუმის ხელნაწერთა ფონდში დაცული დოკუმენტი უფრო შემზარავად აღწერს ქრისტესთვის თავდადებულთა წამებას: „რომელ ხორცეულ ენას შეუძლია წარმოთქვას იმდროინდელ ქრისტიან მამათა და დედათა დასჯა-ტანჯვანი. ვის ცოცხალს ტყავს აძრობდნენ, ვის ოთხ პალოზე გაკრულს ბაწრებით გულს უღებდნენ, ვის ნაკუწ-ნაკუწ სჭრიდნენ ხმლითა და ვის ხანჯლით გულ-მუცელს უპობდნენ, ვის შამფურზედ გაცმულს ცოცხლებრივ ცეცხლზე სწვავდნენ, ვის შიშველს გახურებულ საჯდომზედ აგებდნენ... რკინის საწვავით ხვრეტდნენ, ვის ადუღებულ წყალში ხარშავდნენ, ვის გამდნარ ტყვიას ასხამდნენ პირში, ვის ანთებულ კირში აგდებდნენ...“

საქართველოს სამოციქულო ეკლესიამ წმიდანებად შერაცხა ქრისტიანობის დაცვისათვის აჭარაში მოწყვეტილი დედები და მამები.

## იხილეთ აგრეთვე 
* ქართველი წმინდანები

## რესურსები ინტერნეტში
* აჭარელი მოწამეები

## ლიტერატურა 
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.

კატეგორია:ქართველი წმინდანები
კატეგორია:XVII საუკუნის ქრისტიანი წმინდანები
კატეგორია:XVIII საუკუნის ქრისტიანი წმინდანები
ბალის სრუტე

დან]]
**ბალის სრუტე** — სრუტე მალაის არქიპელაგის აკვატორიაში. ერთმანეთისგან გამოყოფს ინდონეზიის ორ კუნძულს - იავას და ბალის. მისი სიგრძეა 204 კმ. მაქსიმალური სიგანე შეადგენს 2,4 კმ-ს, ხოლო სიღრმე 60 მ-ს.

## რესურსები ინტერნეტში
*http://www.tnbalibarat.com/

კატეგორია:ინდონეზიის სრუტეები
ალექსანდრე დონდუკოვ-კორსაკოვი

**ალექსანდრე დონდუკოვ-კორსაკოვი** (; დ. 12 სექტემბერი, 1820, სანქტ-პეტერბურგი — გ. 15 აპრილი, 1893, პოლონოიე, ახლანდ. ფსკოვის ოლქი, რუსეთი) — თავადი, რუსი კავალერიის გენერალი (1878) და სახელმწიფო მოღვაწე, შამილთან და ოსმალეთთან ომების მონაწილე. კავკასიის მთავარმართებელი 1882–1890 წლებში. 

დაამთავრა სანქტ-პეტერბურგის უნივერსიტეტის იურიდიული ფაკულტეტი (1840). 1841 წლიდან სამხედრო სამსახურში იყო. 1855 წელს მიიღო გენერალ-მაიორის, 1861 წელს — გენერალ-ლეიტენანტის, 1869 წელს — გენერალ-ადიუტანტის, ხოლო 1878 წელს კავალერიის გენერლის წოდება. მონაწილეობდა კავკასიის (1845–51), ყირიმის (1853–56), რუსეთ-ოსმალეთის (1877–78) ომებში. 1869–76 წლებში იყო კიევის, ვოლინის, პოდოლსკის გუბერნიების გენერალ-გუბერნატორი, 1878–79 წლებში — უზენაესი კომისარი ბულგარეთში, 1880–81 წლებში — ხარკოვის, ხოლო 1881 წელს — ოდესის გენერალ-გუბერნატორი.

1882 წლის 1 იანვარს, კავკასიის სამეფისნაცვლოს გაუქმების შემდეგ, დაინიშნა კავკასიის სამოქალაქო ნაწილის მთავარმართებლად და კავკასიის სამხედრო ოლქის ჯარების სარდლად. მისი ხელმძღვანელობით შემუშავდა კავკასიის მმართველობის ახალი დებულება, რომელიც 1883 წელს შევიდა ძალაში. 

დონდუკოვ-კორსაკოვი კავკასიაში ატარებდა რეაქციულ პოლიტიკას, კავკასიაში ფაქტობრივად გასამხედროებული მდგომარეობა შექმნა. კ. იანოვსკის ინიციატივით სკოლებში ჯერ შეიზღუდა, 1885 წლიდან კი საერთოდ აიკრძალა ქართული ენის სწავლება; ქართველი ერის დაშლა-დანაწილების მიზნით მეგრელები, სვანები, აჭარლები არაქართველებად გამოაცხადეს და შეუდგნენ მეგრული და სვანური უმწერლობო ენებისათვის რუსულ ანბანზე დაყრდნობით ანბანისა და სახელმძღვანელოების შედგენას; სდევნიდნენ და ავიწროებდნენ ქართულ ეკლესიას; მკაცრი ცენზურა დაუწესეს ქართულ პრესას; იდევნებოდნენ ქართველი ეროვნ. მოღვაწენი. დონდუკოვ-კორსაკოვის დასმენითა და მითითებით გადაასახლეს სტავროპოლში დიმიტრი ყიფიანი. 1890 წლის 2 ივნისს პირადი თხოვნის საფუძველზე კავკასიიდან გადაიყვანეს და სახელმწიფო საბჭოს წევრად დანიშნეს. 
## ბიბილიოგრაფია
* Записки о положении Закаспийской области, СПб., 1887; 
* Мои воспоминания, ч. 1–2, СПб., 1902–03.
## ლიტერატურა 
* *საქართველოს ისტორია – XIX საუკუნე* (რედაქტორები ვახტანგ გურული და ბონდო კუპატაძე), „არტანუჯი“,  გვ. 20, თბ., 2004
* Дондуков-Корсаков, Александр Михайлович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1893. — Т. XI. — С. 17.
* Дондуков-Корсаков, Александр Михайлович, князь // [Двина Западная — Елец, Юлий Лукианович]. — СПб. ; [М.] : Тип. т-ва И. Д. Сытина, 1912. — С. 181—182. — (Военная энциклопедия : [в 18 т.] / под ред. К. И. Величко … [и др.] ; 1911—1915, т. 9).

## სქოლიო
კატეგორია:საქართველოს მთავარმართებლები
კატეგორია:დაბადებული 12 სექტემბერი
კატეგორია:დაბადებული 1820
კატეგორია:გარდაცვლილი 15 აპრილი
კატეგორია:გარდაცვლილი 1893
კატეგორია:რუსეთის იმპერიის გენერლები
კატეგორია:წმინდა ანდრია პირველწოდებულის ორდენის კავალრები
კატეგორია:ოქროს იარაღი „მამაცობისთვის“-ის კავალრები
ფუკოს ქანქარა (რომანი)

**ფუკოს ქანქარა** () — იტალიელი მწერლის და ფილოსოფოსის, უმბერტო ეკოს რომანი, რომელიც პირველად 1988 წელს დაიბეჭდა. რომანი მრავალ მითითებას იძლევა ეზოთერული, კაბალისტიკური, ალქიმიური და შეთქმულების თეორიებთან დაკავშირებული ინფორმაციის შესახებ. ამასთან დაკავშირებით, კრიტიკოსმა ენტონი ბერჯესმა განაცხადა, რომ რომანს ანბანური საძიებელიც კი სჭირდება. წიგნის სათაური აღებულია ფრანგი ფიზიკოსის ლეონ ფუკოს მიერ გამოგონილი ფუკოს ქანქარიდან. ფუკოს ქანქარა დედამიწის როტაციის მაგალითს წარმოადგენს, რასაც ეკოს ნოველაში დიდი სიმბოლური მნიშვნელობა ენიჭება. ზოგიერთის აზრით, წიგნის სათაური ფილოსოფოს მიშელ ფუკოზე მიანიშნებს, თუმცა თავად ეკო „განსაკუთრებით უარყოფს მიშელ ფუკოზე განზრახ მინიშნებას“.

## რესურსები ინტერნეტში 
*პროფესორი ლადარია ეკოსა და ფუკოს ქანქარის შესახებ, azrebi.ge, მასპინძელი - ლაშა ბუღაძე 

## სქოლიო
კატეგორია:უმბერტო ეკოს ნაწარმოებები
კატეგორია:1988 წლის რომანები
ულმის კამპანია

**ულმის კამპანია**

## წინაპირობები 
ლა-მანშის გადალახვისა და ინგლისში შეჭრის მიზნით ნაპოლეონმა ბულონში დაიწყო არმიის ჩამოყალიბება. დიდ ბრიტანეთს ამ საფრთხემ უბიძგა საფრანგეთის იმპერიის წინააღმდეგ ახალი კოალიციის შექმნისკენ. დიდი ბრიტანეთის პირველი ევროპელი მოკავშირე რუსეთი გახდა. კოალიციის კიდევ ერთი წევრი ავსტრია გახდა. საფრანგეთთან წინა დაპირისპირებების შედეგად ის მნიშვნელოვნად დაზარალებულიყო და ევროპაში საკუთარი მდგომარეობის აღსადგენად ისიც გახდა საფრანგეთის წინააღმდეგ რიგით მესამე კოალიციაში ჩაბმული.

მესამე კოალიციის შექმნის დაჩქარება ასევე განაპირობა 1804 წლის მარტში ნაპოლეონის მიერ ენგიენის ჰერცოგის სიკვდილით დასჯამ, რაც შემდეგ გახდა კოალიციის შექმნის საბაბი. ევროპული მონარქიების აღშფოთება ასევე გამოიწვია იმან, რომ ჰერცოგი დააკავეს ბადენში ნეიტრალურ ტერიტორიაზე.
### მოწინააღმდეგეთა არმიები და გეგმები 
#### ავსტრია 
#### საფრანგეთი 
მინი|360px|დიდი არმიის ორგანიზაცია მესამე კოალიციის ომის დროს
გამომდინარე იქიდან, რომ მესამე კოალიციის ომი მაშინ დაიწყო, როდესაც ნაპოელონი ბრიტანეთის დალაშქრისთვის ემზადებოდა, მან საბრძოლო მოქმედებების ძირითად ასპარეზზე ჩართო ბულონის ბანაკში მომზადებული არმია, რომელსაც შემდეგ დიდი არმია ეწოდა. არმია იყოფოდა 7 კორპუსად, რომელსაც სათავეში ნაპოლეონის მარშლები ედგნენ. თითოეულ მათგანში შედიოდა ელემენტები ყველა ტიპის სამხედრო ძალებიდან და წარმოადგენდა პატარა არმიებს, რომლებიც საერთო ჯამში ქმნიდნენ დიდ არმიას. მაშინ, როდესაც კორპუსებს ჰქონდათ დამოუკიდებელი ოპერაციებისა და დახმარების მისვლამდე თავის დაცვის უნარი, როგორც წესი ისინი გადადგილდებოდნენ 1 დღის სავალ მანძილზე ერთმანეთისგან. საერთო ფრონტზე ცალ-ცალკე მარშირება არმიას მობილურობას და მანევრირების უნარს მატებდა, რის მეშვეობითაც ის ხშირად ახერხებდა მოწინააღმდეგე არმიასთან მოულოდნელ მიახლოებას. კორპუსებში შემავალი კავალერიისა და არტილერიის გარდა არმიას ასევე გააჩნდა მათი ცალკეული დანოყოფები და საიმპერატორო გვარდია, რომელიც ნაპოლეონის პირადი დაცვის ფუნქციას ასრულებდა. დიდ არმიასთან ერთად ულმის კამპანიაში იბრძოდა 25,000-იანი ბავარიული არმია.
[მინი|175px|right|საიმპერატორო გვარდიის კავალერისტი, [თეოდორ გერიკოს ნამუშევარი]]

## დაპირისპირება 
## შედეგები 
## ლიტერატურა 
## სქოლიო 
კატეგორია:ნაპოლეონის ომები